Public procurement notice: Services Concession
Published: 2017-11-16
Buyer: Ταμείο Αξιοποίησης Ιδιωτικής Περιουσίας Δημοσίου ΑΕ
Country: GR
Contract type: Services
Procedure: Concession award procedure
CPV classification: 45233110 | 45233139 | 63712200 | 63712210 | 63712300
Submission deadline: 2018-01-26
Award criteria: Other

Technical requirements: Πρόσκληση υποβολής εκδήλωσης ενδιαφέροντος για την ανάθεση σύμβασης παραχώρησης υπηρεσιών για τη χρηματοδότηση, λειτουργία, συντήρηση και εκμετάλλευση της Εγνατίας Οδού και τριών καθέτων οδικών αξόνων.
Η υπό ανάθεση σύμβαση αφορά στην παραχώρηση του δικαιώματος χρηματοδότησης, λειτουργίας, συντήρησης και εκμετάλλευσης του αυτοκινητόδρομου της Εγνατίας Οδού και των τριών (3) καθέτων προς αυτή οδικών αξόνων (i) Σιάτιστα — Ιεροπηγή/Κρυσταλλοπηγή, (ii) Χαλάστρα — Εύζωνοι και (iii) Θεσσαλονίκη-Σέρρες-Προμαχώνας, για χρονική περίοδο έως σαράντα (40) έτη κατ' ανώτατο όριο μέσω σύμβασης παραχώρησης υπηρεσιών (η «Σύμβαση Παραχώρησης»).
Η υπό ανάθεση Σύμβαση Παραχώρησης αφορά στην χρηματοδότηση, λειτουργία, συντήρηση και εκμετάλλευση της Εγνατίας Οδού και των τριών (3) καθέτων οδικών αξόνων (i) Σιάτιστα — Ιεροπηγή/Κρυσταλλοπηγή, (ii) Χαλάστρα — Εύζωνοι και (iii) Θεσσαλονίκη-Σέρρες-Προμαχώνας (από κοινού ο «Οδικός Άξονας») για χρονική περίοδο έως σαράντα (40) έτη κατ' ανώτατο όριο. Συγκεκριμένα, η εκμετάλλευση περιλαμβάνει το σύνολο των ενεργειών και δράσεων που απαιτούνται για την ορθολογική οικονομική διαχείριση της Εγνατίας Οδού και των τριών καθέτων σε αυτήν αξόνων και, ως εκ τούτου, περιλαμβάνει κυρίως την είσπραξη εσόδων μέσω διοδίων ή/και άλλων πηγών σε αντάλλαγμα για την παροχή υπηρεσιών συντήρησης και λειτουργίας της Εγνατίας Οδού και των τριών καθέτων σε αυτήν αξόνων σε κατάλληλο/αποδεκτό επίπεδο, όπως αυτό θα προσδιορισθεί ειδικότερα στη Σύμβαση Παραχώρησης.
Η Εγνατία Οδός είναι οδικός άξονας, που έχει ήδη κατασκευασθεί και βρίσκεται σε λειτουργία, με πλήρη έλεγχο προσβάσεων και διαχωρισμένο οδόστρωμα, μήκους 658 χιλιομέτρων, εκτεινόμενος από την Ηγουμενίτσα στην Περιφέρεια της Θεσπρωτίας (βορειοδυτική ακτή της Ελλάδας) μέχρι τους Κήπους στην Περιφέρεια του Έβρου (στον συνοριακό σταθμό με την Τουρκία).
Οι τρεις (3) κάθετοι οδικοί άξονες, με συνολικό μήκος 225 χιλιόμετρα, αποτελούν συνδέσεις με πλήρως ελεγχόμενες προσβάσεις της Εγνατίας Οδού με τις γείτονες χώρες. Ειδικότερα: (i) ο οδικός άξονας Σιάτιστα — Ιεροπηγή/Κρυσταλλοπηγή οδηγεί στην Αλβανία, (ii) ο οδικός άξονας Χαλάστρα — Εύζωνοι οδηγεί στην ΠΓΔΜ και (iii) ο οδικός άξονας Θεσσαλονίκη-Σέρρες-Προμαχώνας οδηγεί στη Βουλγαρία.
Περισσότερες πληροφορίες για την Εγνατία Οδό και τους τρείς (3) κάθετους οδικούς άξονες περιλαμβάνονται στην Πρόσκληση.
Σημειώνεται ότι κατά τη διάρκεια του Διαγωνισμού και πάντως πριν από την υποβολή των Δεσμευτικών Προσφορών, το Ταμείο, κατά την απόλυτη διακριτική του ευχέρεια, επιφυλάσσεται του δικαιώματός του να:
(i) εξαιρέσει τον κάθετο οδικό άξονα Χαλάστρα — Εύζωνοι από το αντικείμενο της Σύμβασης Παραχώρησης ή/και
(ii) συμπεριλάβει στο αντικείμενο της Σύμβασης Παραχώρησης και την αναβάθμιση οδικών τμημάτων ορισμένων εκ των Καθέτων Αξόνων συνολικού μήκους 54 χλμ. περίπου, σύμφωνα με τα ειδικότερα προβλεπόμενα στην Πρόσκληση.
Ο Διαγωνισμός θα διεξαχθεί σε 2 φάσεις: στη Α Φάση προεπιλογής με βάση τα κριτήρια προσωπικής κατάστασης και χρηματοοικονομικής επάρκειας και στη Β Φάση υποβολής δεσμευτικών προσφορών και εξέτασης του κριτήριου τεχνικής επάρκειας σύμφωνα με την Πρόσκληση Υποβολής Δεσμευτικών Προσφορών. Η ακριβής διάρκεια της σύμβασης θα προσδιορισθεί κατά τη Β Φάση και δε θα υπερβαίνει τα 40 έτη κατ΄ ανώτατο όριο.
Δικαίωμα συμμετοχής στον Διαγωνισμό και υποβολής Φακέλου Εκδήλωσης Ενδιαφέροντος έχει κάθε φυσικό ή νομικό πρόσωπο, καθώς και Ενώσεις Προσώπων, εφόσον πληρούν τους όρους και τις προϋποθέσεις που ορίζονται στην Πρόσκληση.
Οι Ενδιαφερόμενοι πρέπει να πληρούν σωρευτικά τα Κριτήρια Προσωπικής Κατάστασης που περιγράφονται λεπτομερώς στην Πρόσκληση. Σε περίπτωση Ένωσης Προσώπων, η πλήρωση των Κριτηρίων Προσωπικής Κατάστασης εξετάζεται στο πρόσωπο κάθε μέλους της Ένωσης Προσώπων ξεχωριστά. Οι Ενδιαφερόμενοι που δεν πληρούν οποιαδήποτε από τις απαιτήσεις αυτές ή ως προς τους οποίους προκύπτει ότι έχουν υποβάλει σχετικώς ψευδείς ή ανακριβείς δηλώσεις θα αποκλείονται.
Ενδιαφερόμενοι που συμμετέχουν στον Διαγωνισμό υπό τη μορφή Ένωσης Προσώπων δεν υποχρεούνται να αποκτήσουν συγκεκριμένη νομική μορφή για την υποβολή Φακέλου Εκδήλωσης Ενδιαφέροντος. Παρά ταύτα προ και προς τον σκοπό της σύναψης της Σύμβασης Παραχώρησης ο Προτιμητέος Επενδυτής θα συστήσει μια Εταιρία Ειδικού Σκοπού, η οποία θα συσταθεί σύμφωνα με το δίκαιο της Ελλάδας και θα περιβληθεί τη μορφή ανώνυμης εταιρίας.
Εξωχώριες (offshore) εταιρείες ή ενώσεις προσώπων ή πρόσωπα που κατοικούν ή έχουν την καταστατική ή την πραγματική τους έδρα, ή έχουν εγκατάσταση σε Μη Συνεργάσιμα Κράτη, όπως αυτά καθορίζονται στο άρθρο 65 του Κώδικα Φορολογίας Εισοδήματος (ν. 4172/2013, ως ισχύει) και απαριθμούνται στην σχετική απόφαση του Υπουργού Οικονομικών που εκδίδεται σύμφωνα με τις εν λόγω διατάξεις δεν μπορούν να συμμετέχουν στον Διαγωνισμό, είτε μεμονωμένα είτε ως μέλη Ένωσης Προσώπων.
Προς τον σκοπό της απόδειξης πλήρωσης των Κριτηρίων Προσωπικής Κατάστασης, οι Ενδιαφερόμενοι, και σε περίπτωση Ένωσης Προσώπων κάθε μέλος αυτής, θα πρέπει να υποβάλουν τα Δικαιολογητικά Τεκμηρίωσης Κριτηρίων Προσωπικής Κατάστασης που προσδιορίζονται στην Πρόσκληση.

Eligibility requirements: Δικαίωμα συμμετοχής στον Διαγωνισμό και υποβολής Φακέλου Εκδήλωσης Ενδιαφέροντος έχει κάθε φυσικό ή νομικό πρόσωπο, καθώς και Ενώσεις Προσώπων, εφόσον πληρούν τους όρους και τις προϋποθέσεις που ορίζονται στην Πρόσκληση. Οι Ενδιαφερόμενοι πρέπει να πληρούν σωρευτικά τα Κριτήρια Προσωπικής Κατάστασης που περιγράφονται λεπτομερώς στην Πρόσκληση. Σε περίπτωση Ένωσης Προσώπων, η πλήρωση των Κριτηρίων Προσωπικής Κατάστασης εξετάζεται στο πρόσωπο κάθε μέλους της Ένωσης Προσώπων ξεχωριστά. Οι Ενδιαφερόμενοι που δεν πληρούν οποιαδήποτε από τις απαιτήσεις αυτές ή ως προς τους οποίους προκύπτει ότι έχουν υποβάλει σχετικώς ψευδείς ή ανακριβείς δηλώσεις θα αποκλείονται. Ενδιαφερόμενοι που συμμετέχουν στον Διαγωνισμό υπό τη μορφή Ένωσης Προσώπων δεν υποχρεούνται να αποκτήσουν συγκεκριμένη νομική μορφή για την υποβολή Φακέλου Εκδήλωσης Ενδιαφέροντος. Παρά ταύτα προ και προς τον σκοπό της σύναψης της Σύμβασης Παραχώρησης ο Προτιμητέος Επενδυτής θα συστήσει μια Εταιρία Ειδικού Σκοπού, η οποία θα συσταθεί σύμφωνα με το δίκαιο της Ελλάδας και θα περιβληθεί τη μορφή ανώνυμης εταιρίας. Εξωχώριες (offshore) εταιρείες ή ενώσεις προσώπων ή πρόσωπα που κατοικούν ή έχουν την καταστατική ή την πραγματική τους έδρα, ή έχουν εγκατάσταση σε Μη Συνεργάσιμα Κράτη, όπως αυτά καθορίζονται στο άρθρο 65 του Κώδικα Φορολογίας Εισοδήματος (ν. 4172/2013, ως ισχύει) και απαριθμούνται στην σχετική απόφαση του Υπουργού Οικονομικών που εκδίδεται σύμφωνα με τις εν λόγω διατάξεις δεν μπορούν να συμμετέχουν στον Διαγωνισμό, είτε μεμονωμένα είτε ως μέλη Ένωσης Προσώπων. Προς τον σκοπό της απόδειξης πλήρωσης των Κριτηρίων Προσωπικής Κατάστασης, οι Ενδιαφερόμενοι, και σε περίπτωση Ένωσης Προσώπων κάθε μέλος αυτής, θα πρέπει να υποβάλουν τα Δικαιολογητικά Τεκμηρίωσης Κριτηρίων Προσωπικής Κατάστασης που προσδιορίζονται στην Πρόσκληση.